b'\n_START_ARTICLE_\nMednarodno kazensko sodi\xc5\xa1\xc4\x8de\n_START_PARAGRAPH_\nMednarodno kazensko sodi\xc5\xa1\xc4\x8de s sede\xc5\xbeem v nizozemskem Haagu je nastalo na podlagi Rimskega statuta, ki je v veljavo stopil 1. julija 2002. Obravnava najte\xc5\xbeja hudodelstva, ki zadevajo mednarodno skupnost kot celoto: genocid, zlo\xc4\x8dine proti \xc4\x8dlove\xc5\xa1tvu, vojne zlo\xc4\x8dine in agresijo.\n_START_SECTION_\nNastanek sodi\xc5\xa1\xc4\x8da\n_START_PARAGRAPH_\nGeneralna skup\xc5\xa1\xc4\x8dina OZN je 1948 zaprosila Komisijo za mednarodno pravo, naj preu\xc4\x8di mo\xc5\xbenosti za ustanovitev stalnega mednarodnega kazenskega sodi\xc5\xa1\xc4\x8da. Prvi predlogi zanj so bili predlo\xc5\xbeeni 1951 in 1953, vendar je zaradi blokovske razdeljenosti sveta v \xc4\x8dasu hladne vojne to postalo obrobnega pomena._NEWLINE_Zamisel je o\xc5\xbeivela 1990 in 1992, komisija pa je Generalni skup\xc5\xa1\xc4\x8dini osnutek novega statuta predlagala 1993, nato so ga naslednje leto popravili. 11. aprila 2002 je 66 dr\xc5\xbeav \xc4\x8dlanic (od 139 dr\xc5\xbeav podpisnic) deponiralo instrumente ratifikacije, statut sodi\xc5\xa1\xc4\x8da pa je za\xc4\x8del veljati 1. julija 2002.'